ලොම් සහිත මැමත් මේ ලෝකයෙන් තුරන් වී ඇත්තේ අස්ථි රෝගයක් හේතුවෙන් යැයි තොම්ස්ක් රාජ්‍ය විශ්වවිද්‍යාලයේ ආචාර්ය සර්ජි ලෙස්චින්ස්කි ඇතුළු කණ්ඩායමක් සිදුකරන ලද පර්යේෂණයකින් තහවුරු වී ඇතැයි සයිබිරියන් ටයිම්ස් සඟරාවේ දැක්වේ.මෙතෙක් සිතා සිටියේ අදින් වසර 10,000 ත් 30,000ත් අතර කාලයේ දී යුරෝපයේ හා රුසියාවේ කොටසක ජීවත් වූ ලොම් සහිත මැමත් වඳවී යන්නට ඇත්තේ දේශගුණික විපර්යාස හා මිනිසුන් විසින් මස් හා හම සඳහා දඩයම් කිරීම හේතුවෙන් බවයි.පර්යේෂකයන් පවසන්නේ තම පරීක්ෂණ කටයුතු සඳහා මැමත් අස්ථි 23,500ක් අධ්‍යයනය කළ බවයි.